**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.01.2020, ora 08.00 – 12.01.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.01.2020, ora 07.00**

**RÂURI**

Debitele au fost relativ staţionare.

Formaţiunile de gheaţă (gheaţă la maluri, năboi, pod de gheață) prezente în majoritatea bazinelor hidrografice au fost în restrângere şi diminuare, exceptând râurile din bazinele superioare ale Mureşului şi Oltului unde s-au menţinut fără modificări importante.

Curge năboi pe unele râuri din nordul, centrul şi estul ţării.

Debitele se situează în general la valori cuprinse între 30-90% din mediile multianuale lunare, mai mari pe unele râuri din bazinul superior și mijlociu al Jiului (Bistriţa, Motru), pe unii afluenţi ai Oltului de pe sectorul inferior (Olănești, Luncavăț) şi pe unele râuri din Dobrogea (Slava, Hamangia, Râmnic) și mai mici (sub 30% din normalele lunare) pe râurile din bazinele hidrografice: Crasna, Barcău, Crișul Alb, Crişul Negru, Moraviţa, Nera, Bârlad, Jijia, pe cursurile inferioare ale Someşului şi Bistriţei, pe unii afluenţi ai Someşului (Sălăuţa, Ilişua, Lonea, Fizeș, Lăpuş, Cavnic), pe unii afluenţi ai Mureşului (Luţ, Feernic, Vişa, Ampoi, Râul Mare) şi pe unii afluenţi ai Oltului mijlociu (Homorod, Hârtibaciu).

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi relativ staţionare.

Sunt posibile creșteri ușoare de niveluri şi debite pe unele râuri mici din vestul şi centrul ţării, ca urmare a efectului combinat al cedării apei din stratul de zăpadă şi evoluţiei formaţiunilor de gheaţă.

Formațiunile de gheță (gheață la maluri, năboi, pod de gheață) existente pe majoritatea râurilor vor fi în diminuare și ușoară restrângere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 11.01.2020 – 12.01.2020 a fost în scădere, având valoarea de 3600 m3/s, sub media multianuală a lunii ianuarie (4950 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în scădere (3500 m3/s).

În aval de Porţile de Fier debitele vor fi în scădere.

**2.** **Situația meteorologică în intervalul 11.01.2020, ora 08.00 – 12.01.2020, ora 06.00**

**ÎN ŢARĂ**

Valorile termice au continuat să caracterizeze o vreme caldă în cea mai mare parte a țării, chiar deosebit de caldă în regiunile extracarpatice. Cerul a fost temporar noros, exceptând seara și noaptea când înnorările s-au accentuat în nordul, centrul și parțial în estul țării, însă doar izolat s-au semnalat precipitații slabe, sub formă de ploaie în nordul Moldovei și lapoviță și ninsoare în Carpații Orientali. Vântul a suflat slab și moderat, cu unele intensificări pe crestele montane înalte, cu rafale ce au atins trecător 90....100 km/h în Munții Țarcului, dar pe spații mici și la cote mai reduse și în Oltenia și Moldova. Stratul de zăpadă s-a menținut la munte și măsura aseară la ora 20 până la 126 cm în Munții Făgăraș (la stația meteorologică Bâlea Lac), precum și, pe alocuri, în Moldova, Transilvania și Maramureș, unde măsura sub 6 cm. Temperaturile maxime s-au încadrat între -2 grade la Chișineu Criș și Joseni și 14 grade la Apa Neagră, iar la ora 06.00 temperatura aerului avea valori cuprinse între -5 grade la Bistrița și Oradea și 5 grade la Drăgășani, Râmnicu Sărat, Gorgova, Jurilovca, Sulina, Tulcea și Bacău. În vestul și parțial în centrul teritoriului s-a semnalat ceață, asociată și cu depunere de chiciură, pe arii restrânse persistentă în Câmpia de Vest.

Observații: începând de ieri de la ora 06.00 au fost în vigoare 17 atenționări cod galben pentru fenomene meteorologice periculoase imediate, câte 7 emise de SRPV Timișoara și SRPV Sibiu, 2 de SRPV Cluj și una de SRPV Craiova.

**LA BUCUREŞTI**

Vremea s-a menținut deosebit de caldă pentru această dată în special la orele amiezii. Cerul a fost temporar noros, iar vântul a suflat în general slab. Temperatura maximă a fost de 10 grade la Filaret, 9 grade la Băneasa și de 8 grade la Afumați, iar la ora 06.00 se înregistrau valori termice de -2 grade la Băneasa, 0 grade la Afumați și 3 grade la Filaret.

**3. Prognoza meteorologică în intervalul 12.01.2020, ora 08.00 – 13.01.2020, ora 08.00**

**ÎN ŢARĂ**

Valorile termice vor marca o scădere ușoară față de intervalul precedent în toată țara, totuși cele diurne se vor menține mai ridicate decât cele obișnuite ale perioadei. Astfel, temperaturile maxime se vor încadra între 0 și 9 grade, în timp ce minimele se vor apropia de mediile climatologice specifice datei în majoritatea zonelor și vor fi cuprinse între -12...-9 grade în depresiunile din Transilvania și 0...1 grad pe litoral. Cerul va fi variabil, cu înnorări temporare în prima parte a zilei, când izolat vor fi posibile precipitații slabe, predominant sub formă de ploaie în sud-est și fulguieli în Carpații Orientali. Pe parcursul nopții, cu precădere în zonele joase din nord-vest, dar parțial și în cele din centru, vest și sud-vest se va semnala nebulozitate joasă sau ceață, asociate izolat cu fulguieli sau burniță. Vântul va sufla slab și moderat, cu unele intensificări ziua în est și în sud-est, iar noaptea pe crestele Carpaților Orientali.

**LA BUCUREŞTI**

Valorile termice, deși vor scădea ușor față de intervalul anterior, se vor situa peste cele caracteristice acestei perioadei din an. Cerul va avea înnorări trecătoare ziua și va fi mai mult senin noaptea, iar spre dimineață vor fi condiții de ceață. Vântul va sufla slab până la moderat. Temperatura maximă va fi de 7...8 grade, iar cea minimă de -3...-1 grad.

1. ***CALITATEA APELOR***

**A.N.A.R.** informează despre faptul că poluarea accidentală a apei produsă în data de 10.01.2020 pe r. Nicolina, mal stâng, colector c.a. Valea Seaca (hm 147) se sistează în data de 11.01.2020.

Rezultatele analizelor fizico-chimice efectuate in Laboratorul Calitatea Apei al A.B.A. Prut-Barlad Iasi sunt urmatoarele:



Actiuni desfasurate in data de 11.01.2020 de echipe de intervenție din cadrul SGA Iași:

- au fost verificate și înlocuite barajele existente;

- au fost împrăștiate noi materiale absorbante (turbă și lavete) pe suprafața apei amonte de barajele plutitoare în vederea reținerii și colectarii irizațiilor și pelicolelor opalescente;

- au fost colectate materialele îmbibate cu poluant (lavete) acestea fiind stocate temporar pentru a fi predate în vederea neutralizarii;

- la această dată este în derulare acțiunea de igienizare a c.a. Nicolina prin cosirea și îndepărtarea vegetației îmbibată cu substanță poluantă care poate fi antrenată în aval și reținuta prin intermediul barajelor existente.

În continuare, preventiv, rămân în supraveghere cursurile de apă Nicolina și Valea Seacă pentru intervenția operativă, în cazul apariției de irizații de substanță poluantă.

În perioada următoare se vor realiza acțiuni de verificare împreună cu reprezentanți din cadrul G.N.M. – C.J. Iași în vederea stabilirii unor masuri eficente pentru evitarea pe viitor a producerii unor astfel de incidente.

Nu s-a înregistrat mortalitate piscicolă.

1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului şi vegetației**

**A.R.B.D.D. Tulcea** informează telefonic despre izbucnirea la 11.01.2020, ora 12.30, unui incendiu de vegetație pe raza Districtului Ecologic Sfântu Gheorghe, zona Insulei Sahalin, la intrare in canalul Gârla Turceasca, mal stâng, produs din cauze încă necunoscute. Vom reveni cu informații suplimentare.

**A.R.B.D.D. Tulcea** informează telefonic despre stingerea de la sine, la 11.01.2020, la ora 05.30, a incendiului de vegetație uscata, care a afectat 3 hectare de stuf și papură, în zona brațului Sfântu Gheorghe, km 52-23, aval mal stâng, izbucnit la data de ieri, 10.01.2020, ora 19.30, din cauze încă necunoscute. Nu s-au semnalat mortalități la fauna protejată de păsări, mamifere sau amfibieni.

1. **În domeniul supravegherii radioactivităţii mediului**

Menționăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE